આ મામલે સતિષને ઝડપી જેલમાં મોકલી આપ્યો હતો. પરંતુ ધરપકડને 60 દિવસ થઇ ગયા હોવા છતાં આરોપીની સામે ચાર્જશીટ રજૂ કરી ન હતી. જેથી આરોપી તરફે એડવોકેટ આરતી રાજપૂતે જામીન માટે અરજી કરી હતી. જેમાં એવી રજૂઆત કરી હતી કે પોલીસે 60 દિવસ થયા છતાં ચાર્જશીટ રજૂ કરી નથી. જેથી કલમ ૧૬૭(૨) મુજબ આરોપી જામીન મેળવવા હક્કદાર છે. બીજી તરફ, ચાર્જશીટ આવ્યું છે કે કેમ તે મુદ્દે કોર્ટે તપાસ કરી હતી પરંતુ ચાર્જશીટ ન આવતા આરોપીને છોડી મૂકવાનો આદેશ કરવામાં આવ્યો છે. આરોપીએ 61મા દિવસે ડિફોલ્ટ જામીનઅરજી દાખલ કર્યાના ગણતરીના જ કલાકમાં ચાર્જશીટ કોર્ટમાં રજૂ કરાઈ હતી. જો કે, તપાસ કરનાર અધિકારી ફસ્ટ પીઆઇની જગ્યાએ સેકન્ડ પીઆઇએ ચાર્જશીટ કરતા શંકા જન્મી છે.